open-index/open-wikipedia-markdown huggingface dataset:
கால் சட்டை

thumb|கால் சட்டை அணிந்திருக்கும் ஆண்
**கால்சட்டை** *(Trousers)* (பிரித்தானிய ஆங்கிலம்), **slacks)'' அல்லது ''(pants)'' ([[அமெரிக்க ஆங்கிலம்]])  என்பது இடையில் இருந்து  கணுக்கால் வரை அணியும் ஆடையாகும். இது  இருகால்களையும் தனித்தனியாக மூடும் ஆடையாகும். இது பாவாடை போல முற்றிலும் இருகால்களையும் சுற்றி அமையாது. 
 
== மேற்கோள்கள் ==


==வெளி இணைப்புகள்==
* 
* 
* 
* **(video)** [http://vimeo.com/40556736 Etymology of 'Pants'], from [http://www.mysteriesofvernacular.com/ Mysteries of Vernacular] 
* **(video)''' The Invention of the Trousers, from German Archaeological Institute

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:உடைகள்
இராமதேவ சித்தர்

**இராமதேவ சித்தர்** புலத்தியரிடம் சீடராக இருந்தவர் என்றும், பதினெட்டு சித்தர்களில் ஒருவர்  ஆவார். 18 சித்தர்களில், மருத்துவத்திற்கு தன்னை முழுமையாக அர்ப்பணித்து அதில் நிபுணத்துவம் பெற்றிருந்த ராமதேவ சித்தர் அவர்களின் ஜீவ சமாதி மதுரை அழகர்கோவிலில் அமைந்திருக்கிறது.. சித்த மருத்துவத்தின் ஞானி என அனைத்து சித்தர்களாளும் மதிக்கப்பட்டவர்.

### அமைவிடம்

மதுரை மாவட்டம், அழகர் கோவில் மலை மேல் மலையேற்றமாக சென்றால் பகவான் ராம தேவ சித்தர் ஜீவ சமாதி அமைந்துள்ளது.பழமுதிர்சோலை அடுத்து ராக்காயி தீர்த்தத்திற்கு செல்வோம்.இது வரை மட்டுமே பொதுவாக மக்கள் செல்வார்கள்.ராக்காயி தீர்த்தம் அடுத்து மேலே சென்றால் வனப்பகுதியில் செல்லலாம். 2 கி.மீ பயணித்தால் மலை உச்சியில் பகவான் ராம தேவர் சித்தர் சமாதி காணலாம்.

### சிறப்புகள்

குறுகலான மலைப் பாதை வழியாக சென்றால்  மலை உச்சியில் பகவான் ராம தேவர் சித்தர் ஜீவ சமாதி அமைந்துள்ள இடத்தை அடையலாம்.அவ்விடம் குளுமையாக இருக்கும். தியானம் செய்ய உகந்த இடம் ஆகும். மலையேற்றம் உடலுக்கும் உள்ளத்திற்கும் உற்சாகத்தை தரும்.
### வெளியிணைப்புகள்

பகுப்பு:சித்தர்கள்
ச. பார்த்தசாரதி

**ச. பார்த்தசாரதி** என்பவர் சிறந்த மொழிபெயர்ப்பாளர். இவர் முனைவர் பட்டம் பெற்றவர். இவருடைய தந்தை பெயர் ச. சனார்த்தனம், தாயின் பெயர் கண்ணம்மாள்.

### மொழிபெயர்ப்பு
வடமொழியில் *காளிதாசர்* எழுதிய **சாகுந்தலம்** என்ற நாடகத்தைத் தமிழில் ச. பார்த்தசாரதி மொழிபெயர்த்துள்ளார். இது திசம்பர் மாதம் 2001 ஆம் ஆண்டு வெளிவந்தது.
வடமொழியிலுள்ள வெங்கடேச சுப்பிரபாதத்தையும் தமிழில் மொழிபெயர்த்தார். இதனை இசைக்குயில் எம். எசு. சுப்புலட்சுமி  பாடியிருக்கிறார்.

### பணி
தமிழ்ப்பேராசிரியராகத் தமிழ்நாடு அரசுக் கல்லூரிகளில் பணிசெய்தவர்.இவர் ஓய்வு பெற்றது மே மாதம் 1999ஆம் ஆண்டு.

### பரிசு
காளிதாசரின் சாகுந்தலம் நாடகத்தைத் தமிழில் மொழிபெயர்த்து இவர் எழுதிய நூலுக்குத் தமிழ்நாடு அரசு சிறந்த இலக்கிய நூல் பரிசை 2002 ஆம் ஆண்டு வழங்கியது.

### மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய மொழிபெயர்ப்பாளர்கள்‎
பகுப்பு:சமசுகிருத-தமிழ் மொழிபெயர்ப்பாளர்கள்‎
திண்டிவனம் தொடருந்து நிலையம்

**திண்டிவனம் ரயில் நிலையம்** (*Tindivanam railway station*) இந்தியாவின் தமிழ்நாட்டில் அமைந்துள்ளது. இது விழுப்புரம் மாவட்டத்தில் உள்ள நகரம் மற்றும் தாலுகாவின் தலைமையகமான திண்டிவனத்திற்கு சேவை செய்யும் இரயில் நிலையமாகும். சென்னை புறநகர் இரயில்வேயின் தெற்குப் பாதையில் உள்ள இந்த நிலையம் தெற்கு இரயில்வே மண்டலத்தின் சென்னை இரயில்வே கோட்டத்தின் கட்டுப்பாட்டில் இயங்கி வருகிறது. திண்டிவனம் இரயில் நிலையத்தின்  நிலையக் குறியீடு டி.எம்.வி என்ற ஆங்கில எழுத்துகளால் குறிக்கப்படுகிறது.

## அமைவிடம்
திண்டிவனம் ரயில் நிலையம் தேசிய நெடுஞ்சாலை எண் 47 இல் அமைந்துள்ளது. இப்பாதை மாநிலத் தலைநகரான சென்னையை மத்திய மற்றும் தெற்கு தமிழ்நாட்டுடன் இணைக்கும் முக்கியப் பாதையாகும். அருகிலுள்ள சென்னை விமான நிலையம் இங்கிருந்து 108 கிலோமீட்டர் (67 மைல்) தொலைவில் உள்ளது.

திண்டிவனம் இரயில் நிலையம் இரண்டு நடைமேடைகளைக் கொண்டுள்ளது. விழுப்புரம்-சென்னை வழித்தடத்தில் அமைந்துள்ளது இரயில் நிலையம் அமைந்துள்ளது. மேலும் சென்னை எழும்பூரில் இருந்து மத்திய மற்றும் தெற்கு தமிழகத்திற்கு செல்லும் அனைத்து இரயில்களும் இந்த நிலையத்தின் வழியாகவே செல்ல வேண்டும்.
## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:விழுப்புரம் மாவட்டத்திலுள்ள தொடருந்து நிலையங்கள்
மாநகரம் (திரைப்படம்)

**மாநகரம்** (*Maanagaram*) 2017 ஆம் ஆண்டு வெளிவந்த இந்திய தமிழ்மொழித் திரைப்படமாகும்  இத்திரைப்படத்தை இயக்கியவர் லோகேஷ் கனகராஜ். தயாரிப்பு எஸ். ஆர். பிரபு. இத்திரைப்படம் 2017 ஆம் ஆண்டு மார்ச்சு மாதம் வெளிவந்தது. 

இத்திரைப்படம் குறிப்பட்ட அளவு இலாபமும் ஈட்டித்தந்தது.

## நடிகர்கள்
* ஶ்ரீ 
* சந்தீப் கிருஷ்ணன்
* ரெஜினா
* சார்லி
* ராம்தாஸ்
* மதுசூதன்
* ரவி வெங்கட்
* அருண் அலெக்சான்டர்
* தீனா
* கார்த்திக் யோகி

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சார்லி நடித்த திரைப்படங்கள்
பகுப்பு:லோகேஷ் கனகராஜ் இயக்கிய திரைப்படங்கள்
பிஹு

**பிஹு** (ஆங்கிலம்: *Bihu*; () இந்தியாவிலுள்ள  அசாம் மாநிலத்தின் தலைமை விழாவாகும். இது மூன்று வெவ்வேறு திருவிழாக்களின் தொகுப்பை குறிக்கிறது: ஏப்ரல் மாதத்தில் ரங்காலீ அல்லது பஹாக பிஹு அனுசரிக்கப்படுகிறது; ஜனவரி மாதத்தில் போகாலீ அல்லது மாக பிஹு அனுசரிக்கப்படுகிறது; அக்டாேபர் கங்காலீ அல்லது காதி பிஹு அனுசரிக்கப்படுகிறது. அசாமில் கொண்டாப்படும் புத்தாண்டு மற்றும் வசந்தத் திருவிழாவில் ரங்காலீ பிஹு மிகவும் முக்கியமான ஒன்றாகும். போகாலீ பிஹு அல்லது மாக பிஹு உணவுத் திருவிழாவாக அனுசரிக்கப்படுகிறது. மதம், சாதி ஆகியவற்றைத் கடந்து அனைத்து அசாமிய மக்களால் பிஹு கொண்டாடப்படுகிறது. உலகம் முழுவதும் வாழும் அசாமிய மக்களால் இது கொண்டாடப்படுகிறது. பிஹு என்ற வார்த்தையிலிருந்து   பிஹு நாஸ் என்றழைக்கபடும்  பிஹு நடனம், மற்றும் பிஹு கீத் என்று அழைக்கப்படும்  பிஹு நாட்டுப்புறப் பாடல்கள் என்று பெயரிடப் பயன்படுகிறது.

## மூன்று பிஹூ திருவிழாக்கள்
### பஹாக பிஹு
இது மிகவும் பிரபலமான பிஹு திருவிழா. இது அசாமிய புத்தாண்டின் துவக்கம் (ஏப்ரல் 14-15 வரை) மற்றும் வசந்த காலமாக கொண்டாடப்படுகிறது. இது இந்து சூரிய நாட்காட்டியின் முதல் நாளாகும். வங்காளம், மணிப்பூர், மிதிலா, நேபாளம், ஒரிசா, பஞ்சாப், கேரளா மற்றும் தமிழ்நாட்டில் பிஹு திருவிழா வேறு பெயர்களால் அழைக்கப்படுகிறது. நெல் பயிரிடுவதற்காக விவசாயிகள் வயல்களைத் தயார் செய்கின்றனர், மேலும் மகிழ்ச்சியான அனுபவங்களைக் காெண்டது. பெண்கள் பீடா, லாரஸ் (அரிசி மற்றும் தேங்காய்களால் தயாரிக்கப்பட்ட பாரம்பரிய உணவு) மற்றும் பருவத்தின் உண்மையான சாரம் கொடுக்கும் ஜால்பன் ஆகியவற்றை தயாரிக்கின்றனர். பிஹுவின் முதல் நாள், கோரு பிஹு அல்லது மாடு பிஹு என்று அழைக்கப்படுகிறது, இந்நாளில் பசுக்கள் கழுவப்பட்டு வணங்கப்படுகிறது. இந்த திருவிழா ஏப்ரல் 14 அன்று வழக்கமாக முந்தைய ஆண்டின் கடைசி நாளில் வரும். இந்நாளில் புதிய துணிகளை அணிந்து, புதிய துணிச்சலுடன் புதிய ஆண்டை வெற்றிகரமாகத் தாெடங்க கொண்டாடப்பட்டு வருகிறது. மூன்றாவது நாள் கோசாய் (கடவுள்களின்) பிஹூ; கடவுள்களின் சிலைகள் அனைத்து வீடுகளிலும் வணங்கி, ஒரு மென்மையான புத்தாண்டை வரவேற்கக் கடைபிடிக்கப்படுகிறது.

### கங்காலீ பிஹு
அக்டோபர் மாதத்தின் நடுப்பகுதியில் கொண்டாடப்படும் இது காதி-பிஹு என்றும் அழைக்கப்படுகிறது). இந்த காலத்தின் போது, வயல்களில் நெல் வளர்ந்து வரும் நிலையில் உள்ளது. இந்த நாளில், மண் விளக்குகளை (சக்கி) வீட்டு துளசி ஆலை, களஞ்சியம், தோட்டம் (பாரி) மற்றும் நெல் வயல்களின் அடிவாரத்தில் ஏற்றப்படுகிறது. மாலை வேளையில், விசேஷமாகத் தயாரிக்கப்பட்ட அரிசி பொருட்கள் (பத்தா) கால்நடைகளுக்கு வழங்கப்படுகிறது.

### போகாலீ பிஹு
போகாலி பிஹூ ஜனவரி மாதத்தின் மத்தியில் கொண்டாடப்படுகிறது. இது மாக பிஹு என்றும் அழைக்கப்படுகிறது. போக் என்ற வார்த்தையிலிருந்து  வருகிறது. இது ஒரு அறுவடைத் திருவிழா; அறுவடை பருவத்தின் முடிவை குறிக்கிறது. தானியங்கள் முழுமையடைந்ததால், இந்த காலப்பகுதியில் நிறைய விருந்துகளும் உணவுகளும் வழங்கப்படுகிறது. முழு இரவும் மக்கள் மௌஜியைச் சுற்றி பிஹு பாடல்களைப் பாடியும், டோல் (ஒரு பொதுவான வகையான டிரம்ஸ்) அடித்தும்   விளையாடி தங்கள் திருவிழாவை மகிழ்ச்சியாேடு கழிப்பர்.

## பிஹுவில் பயன்படுத்தப்படும் கருவிகள்
* டோல் (டிரம்)
* தால்
* பெபா (எருமை கொம்பால் செய்யப்பட்ட ஒரு கருவி)
* பானி (புல்லாங்குழல்)

## மேற்கோள்கள்

பகுப்பு:இந்தியப் பண்டிகைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:அசாமிய விழாக்கள்
நீல்காந்த் ஆலார்ன்கர்

**நீல்காந்த் ஆலார்ன்கர்** (*Nilkanth Halarnkar*) ஒரு இந்திய அரசியல்வாதி ஆவார். இவர் 2007 மற்றும் 2017 கோவா சட்டமன்றத் தேர்தல்களில் முறையே தேசியவாத காங்கிரசு கட்சி மற்றும் இந்திய தேசிய காங்கிரசு ஆகிய கட்சிகளின் சார்பில் டிவிம் கோவா சட்டமன்றத் தொகுதியிலிருந்து கோவாவின் சட்டமன்றத்திற்குத் தேர்ந்தெடுக்கப்பட்டவர் ஆவார். 2019 ஆம் ஆண்டு சூலை மாதத்தில் இந்திய தேசிய காங்கிரசு கட்சியிலிருந்து நீங்கி பாரதிய ஜனதா கட்சியில் சேர்ந்த 10 உறுப்பினர்களில் இவரும் ஒருவர் ஆவார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:கோவா அரசியல்வாதிகள்
ஓவன் சேம்பர்லேன்

**ஓவன் சேம்பர்லேன்** (*Owen Chamberlain*, சூலை 10, 1920 &ndash; பெப்ரவரி 28, 2006) அமெரிக்க இயற்பியலறிஞர் ஆவார். அணுவடி இதிர்த்துகள்களில் ஒன்றான எதிர் புரோத்தனைக் கண்டுபிடித்தமைக்காக இவருக்கும் எமீலியோ சேக்ரே என்பவருக்கும் 1959 ஆம் ஆண்டில் இயற்பியலுக்கான நோபல் பரிசு வழங்கப்பட்டது.

## வாழ்க்கைக் குறிப்பு
சான் பிரான்சிஸ்கோவில் பிறந்த ஓவன் சேம்பர்லேன், டார்ட்மவுத் கல்லூரியில் இயற்பியல் படித்தார். பின்னர் பெர்க்லி கலிபோர்னியா பல்கலைக்கழகத்தில் படித்தார். இரண்டாம் உலகப் போர் தொடக்கத்தில் 1942 இல் மன்காட்டன் திட்டத்தில் இணைந்தார். போருக்குப் பின்னர், 1946 இல் பிரபல இயற்பியலாளர் என்ரிக்கோ பெர்மியின் கீழ் சிக்காகோ பல்கலைக்கழகத்தில் படித்து, 1949 இல் கோட்பாட்டு இயற்பியலில் முனைவர் பட்டம் பெற்றார்.

1985 இல் சேம்பர்லேன் நடுக்குவாத நோயால் பாதிக்கப்பட்டு, 1989 இல் இளைப்பாறினார். 2006 பெப்ரவரி 28 இல், பெர்க்கிலியில் தனது 85-வது அகவையில் காலமானார்.

## மேற்கோள்கள்

## வெளி இணைப்புகள்
*Biography and Bibliographic Resources, from the Office of Scientific and Technical Information, United States Department of Energy
*Owen Chamberlain
*The Nobel Prize in Physics 1959 
*Short Bio at Berkeley 
*Guide to the Owen Chamberlain Papers at The Bancroft Library
*New York Times obituary
*National Academy of Sciences Biographical Memoir

பகுப்பு:1920 பிறப்புகள்
பகுப்பு:2006 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க இயற்பியலாளர்கள்
பகுப்பு:நடுக்குவாதத்தினால் இறந்தவர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
கக்கோலாத் அருவி

**கக்கோலாட்  நீர்வீழ்ச்சி** (*Kakolat Falls*)  இந்தியாவின் பீகார் மாநிலம் நவாதா மாவட்டத்தில் அமைந்துள்ள ஒரு நீர்வீழ்ச்சியாகும். 

கக்கோலாட்  மலையில் கக்கோலாட்  நீர்வீழ்ச்சி அமைந்துள்ளது. பீகார் மற்றும் சார்க்கண்ட் மாநிலங்களின் எல்லையில் நவாதாவுக்கு 33 கிலோமீட்டர் தொலைவிலும் தலி பசாருக்கு 4 கிலோமீட்டர் தொலைவிலும் இந்நீர்வீழ்ச்சி இருக்கிறது. மிகவும் அதிகமான சுற்றுலா பயணிகளால் பார்வையிடப்பட்ட மற்றும் புகழ்பெற்ற பீகார் பயணத்தின் ஒரு பகுதியாக கக்கோலாட்  நீர்வீழ்ச்சிப் பயணம் கருதப்படுகிறது. சுற்றுலா பயணிகள் பல மாநிலங்கள் மற்றும் அருகிலுள்ள அனைத்துப் பகுதிகளிலிருந்தும் இங்கு வருகை தருகின்றனர். பீகாரின் ககோலாட் நீர்வீழ்ச்சி 150 முதல் 160 அடி உயரத்தில் இருந்து கீழே விழுந்து நீர்வீழ்ச்சியின் அடிவாரத்தில் ஓர் இயற்கை நீர்த்தேக்கத்தை உருவாக்குகிறது

கக்கோலாட் நீர்வீழ்ச்சியுடன் தொடர்புடைய புராணக் கதைகளும் உண்டு, மலைப்பாம்பாக போகும்படி சபிக்கப்பட்ட ஒரு திரேத யுக மன்னர் இந்நீர்வீழ்ச்சியில் வாழ்கிறார் என்று இந்து மத ஆன்மீகவாதிகளால் கூறப்படுகிறது. வனவாச காலத்தில் பாண்டவர்கள் இப்பகுதிக்கு வந்ததாகவும் இதனால் பாம்பாக உருமாறியிருந்த மன்னன் சாபவிமோசனம் பெற்றதாகவும் அக்கதை செல்கிறது. இந்நீர்வீழ்ச்சியில் குளித்தவர்கள் பிறகெப்போதும் பாம்பாக பிறக்க மாட்டார்கள் என்று அம்மன்னன் பறைசாற்றினான்.   
கக்கோலாட் நீர்வீழ்ச்சி பீகாரில் பெருமளவில் பிரபலமான ஒரு சுற்றுலா தலமாக மாறியுள்ளது, வார இறுதி சுற்றுலா திட்டங்களுக்கு  கோடைகாலத்தில் இங்கு பெரும் கூட்டம் கூடுகிறது. இந்த நீர்வீழ்ச்சியில் பலவிதமான நீர்விளையாட்டுகளுக்கும் வேடிக்கை விளையாட்டுகளுக்கும் வாய்ப்பு உள்ளது. சுற்றுலாப் பயணிகளுக்கான முக்கியத்துவத்தைத் தவிர   கக்கோலாட் நீர்வீழ்ச்சி பிசுவா அல்லது சேத் சங்ராந்தி திருவிழா சமயத்தில் பரவலாக பார்வையிடப்படுகிறது. மூன்று நாட்கள் நடைபெறும் இச்சமய நிகழ்வில்  பக்தர்கள் பலரும் நீர்வீழ்ச்சியில் குளித்து மகிழ்வார்கள்.

கக்கோலாட் நீர்வீழ்ச்சி பெரும் வரலாற்று சிறப்பு மிக்கதாகவும் புராண முக்கியத்துவம் வாய்ந்ததாகவும் கருதப்படுகிறது. கக்கோலாட் மலையில் நவாதாவுக்கு 33 கிலோமீட்டர் தள்ளியுள்ள கோவிந்தபூர் காவல் நிலையம் அருகே இந்நீர்வீழ்ச்சி அமைந்துள்ளது . இதற்கு கீழே ஓர் ஆழமான இயற்கை நிர்த்தேக்கம் இங்கே உள்ளது. 

சுமார் 160 அடி (49 மீ) உயரம் கொண்ட கக்கோலாட் நீர்வீழ்ச்சியை சுற்றிலும் பச்சை பசேல் என்ற வனப்பகுதி சூழ்ந்து காணப்படுகிறது . பீகாரில் கக்கோலாட் நீர்வீழ்ச்சி ஒரு பிரபலமான சுற்றுலா தலமாக மாறிவருகிறது. கோடைகாலத்தில், இந்தியா முழுவதிலுமுள்ள மக்கள் நீர்வீழ்ச்சிக்கு சுற்றுலா வருகிறார்கள்.

30 டிசம்பர் 2018 அன்று நீர்வீழ்ச்சியை பார்வையிட்ட முதலமைச்சர் நிதீசு குமார்  புகழ்பெற்ற கக்கோலாட் நீர்வீழ்ச்சி தொடர்பான பல்வேறு நல திட்டங்களை அறிவித்தார். தனது பயணத்தின்போது சுற்றுலாப் பயணிகளை ஈர்ப்பதற்காக ஒரு கயிற்றுப் பாலம் கட்டப்படும் என்றும் அறிவித்தார்.

## மேற்கோள்கள்
 

பகுப்பு:நவாதா மாவட்டம்
பகுப்பு:பீகார் அருவிகள்
சென்னை-திருவனந்தபுரம் அதிவிரைவுத் தொடருந்து

**சென்னை - திருவனந்தபுரம் அதிவிரைவு வண்டி** (*Chennai–Thiruvananthapuram Superfast Express*) கேரளாவின் தலைநகரம் திருவனந்தபுரத்திற்கும் தமிழ்நாட்டின் தலைநகரம் சென்னைக்கும் இடையில் பயணிக்கும் ஓர் அதிவிரைவு இரயில் ஆகும். 12695/12696 என்ற எண்களுடன் இந்த இரயில் இயங்குகிறது. 2006 ஆம் ஆண்டு மே மாதம் 30 ஆம் தேதியன்று அறிமுகப்படுத்தப்பட்டது. இரயில் தினந்தோறும் சென்னை மத்திய இரயில் நிலையத்திலிருந்து திருவனந்தபுரத்திற்குச் செல்கிறது.
## பெட்டிகள்
சென்னை - திருவனந்தபுரம் அதிவிரைவு வண்டியில் மணிக்கு 110 கிலோமீட்டர் (மணிக்கு 68 மைல்) அதிகபட்ச வேகம் செல்லக்கூடிய வகையில்  நிலையான இரயில்பெட்டி இணைப்புத் தொழிற்சாலையின் பெட்டிகள் உள்ளன. மொத்தமாக இந்த இரயில் 22 பெட்டிகளைக் கொண்டுள்ளது:

* 1 இரண்டு அடுக்கு குளிரூட்டப் பெட்டி
* 6 மூன்று அடுக்கு குளிரூட்டப் பெட்டிகள்
* 10 படுக்கை வசதி பெட்டிகள்
* 1 உணவகம்
* 2 பதிவு செய்யப்படாத பயணிகள் பெட்டிகள்
* 2 பொருட்கள் வைப்பறை 

இந்தியாவில் உள்ள பெரும்பாலான இரயில் சேவைகளைப் போலவே, தேவையைப் பொறுத்து இந்திய ரயில்வே விருப்பப்படி இரயில் பெட்டிகளின்  அமைப்பு திருத்தப்படும் வசதியும் நடைமுறையில் பின்பற்றப்படுகிறது. 
## நேரம்
சென்னை மத்திய தொடருந்து நிலையம் (15:25 பிற்பகல்) → திருவனந்தபுரம் சென்ட்ரல் (07:35 முற்பகல்)

திருவனந்தபுரம் சென்ட்ரல் (17:20 பிற்பகல்) → சென்னை மத்திய தொடருந்து நிலையம் (10:00 முற்பகல்)

முக்கிய நிறுத்தங்கள் :-

* திருவனந்தபுரம் சென்ட்ரல்
* வர்க்கலா தொடருந்து நிலையம்
* கொல்லம் சந்திப்பு தொடருந்து நிலையம்
* காயங்குளம்
* மாவேலிக்கரை 
* செங்கன்னூர் 
* திருவல்லா 
* சங்கனாச்சேரி 
* கோட்டயம் தொடருந்து நிலையம்
* எர்ணாகுளம் சந்திப்பு தொடருந்து நிலையம்
* திருச்சூர் தொடருந்து நிலையம்
* பாலக்காடு சந்திப்பு தொடருந்து நிலையம்
* கோயம்புத்தூர் சந்திப்பு தொடருந்து நிலையம்
* திருப்பூர் தொடருந்து நிலையம்
* ஈரோடு சந்திப்பு தொடருந்து நிலையம் 
* சேலம் சந்திப்பு தொடருந்து நிலையம்
* ஜோலார்பேட்டை சந்திப்பு
* காட்பாடி சந்திப்பு தொடருந்து நிலையம் 
* அரக்கோணம் சந்திப்பு தொடருந்து நிலையம் 
* சென்னை மத்திய தொடருந்து நிலையம்
## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:சென்னை போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அண்டனூர்

**அண்டனூர்** (*Andanoor*) என்பது இந்திய ஒன்றியம்,  தமிழ்நாட்டின், புதுக்கோட்டை மாவட்டம் கந்தர்வகோட்டை ஊராட்சி ஒன்றியத்தில் அமைந்துள்ள ஒரு சிற்றூராகும்.

## அமைவிடம்
இந்த ஊரானது மாவட்ட தலைநகரான புதுக்கோட்டையிலிருந்து  40 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 355 கிலோமீட்டர் தொலைவிலும் உள்ளது.

## பிற தகவல்கள்
இங்கு காணப்படும் நீர்நிலையின் பெயர் வெண்ணாட்சி என்பதாகும். மழைக் காலம் மற்றும் வெயில் காலங்களில் ஒரே இதமான வெப்பத்துடன் காணப்படும் இக்குளத்தின் தண்ணீர் வெண்மையாக பால் போல இருப்பதால் அதற்கு வெண்ணாட்சி என்று பெயர்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
பிரதான் மந்திரி கவுசல் விகாஸ் யோஜனா

**பிரதான் மந்திரி கவுஷல் விகாஸ் யோஜனா** (*Pradhan Mantri Kaushal Vikas Yojana*) அல்லது **பிரதம மந்திரி இளைஞர் பயிற்சித் திட்டம்** என்றும் அழைக்கப்படும் இது திறன்களை அங்கீகரித்தல் மற்றும் தரப்படுத்துவதற்காக இந்திய அரசின் திறன் மேம்பாட்டு முயற்சித் திட்டமாகும்.

## பயிற்சி திட்டங்கள்
திட்டத்தின் நோக்கம், தகுதிவாய்ந்த திறமைகளை ஊக்குவிப்பதோடு, தகுதிவாய்ந்த, தற்போதுள்ள நாள்தோறும் ஊதியம் பெறுபவர்களிடமிருந்து பண அளிப்புகளை வழங்குவதன் மூலமும், அவர்களுக்குச் சிறந்த தரப் பயிற்சி அளிப்பதன் மூலமும் செயல்படுவதாகும். ஒரு நபருக்கு சராசரி பரிசு தொகை INR8,000 (அமெரிக்க டாலர்) ஆக உள்ளது. ஏற்கனவே ஒரு நிலையான திறன் திறன் கொண்ட ஊதியம் பெறுபவர்கள், திட்டத்திற்கு ஏற்ப 
ஒப்புதல் வழங்கப்படுவார்கள், அவர்களுக்கு சராசரி விருது தொகை ₹ 2000 ₹ 2500 ஆகும்.  தொடக்கத்தில், திட்டத்திற்கு ரூ .15 பில்லியன் (அமெரிக்க டாலர்) பகிர்ந்தளிக்க இலக்கு உள்ளது. பல்வேறு தொழில்துறைகளில் குறிப்பாக உருவாக்கப்பட்ட தேசியத் தொழில் தரநிலைகள் (NOS), தகுதிப் பொதிகளின் அடிப்படையில் பயிற்சித் திட்டங்கள் உருவாக்கப்பட்டுள்ளன. இந்தத் தகுதித் திட்டங்களுக்கும், தரமான திட்டங்களுக்கும், பல்வேறு துறை திறன் மன்றங்கள் (எஸ்.எஸ்.சி. தேசிய திறன் மேம்பாட்டு மன்றம் (என்.எஸ்.டி.சி) ஒருங்கிணைப்பு, ஓட்டுனர் முகமை ஆகியவை உருவாக்கப்பட்டன.

## நிதி
இந்தத் திட்டத்திற்காக ₹120 பில்லியன் (US$1.4 பில்லியன்) ஒதுக்கீட்டை அமைச்சரவை அங்கீகரித்துள்ளது. இந்தத் திட்டம் 2016-20 ஆம் ஆண்டு முதல் 1 கோடி இந்திய இளைஞர்களுக்குப் பயிற்சி அளிக்க இலக்கு நிர்ணயித்துள்ளது. ஜூலை 18, 2016 நிலவரப்படி, இந்தத் திட்டத்தில் சேர்ந்த 18 லட்சம் பேரில் 17.93 லட்சம் பேர் பயிற்சி பெற்றனர்.

## இதனையும் காண்க
*2014 - 2019 இந்திய நடுவண் அரசின் நிர்வாகம்
*தேசியக் கல்விக் கொள்கை 2020

## மேற்கோள்கள்

## வெளி இணைப்புகள்
*

*Also Check PMKVY 
*PM Kaushal Vikas Yojana Registration

பகுப்பு:திறன்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்
கலிங்கல்மேட்டுப்பட்டி

**கலிங்கல்மேட்டுப்பட்டி** என்பது விருதுநகர் மாவட்டம், சாத்தூர் வட்டம் மேலமடை கிராமத்தில் ஒரு சிற்றூராக உள்ளது. தமிழ் எழுத்தாளர் தனுஷ்கோடி இராமசாமி இக்கிராமத்தில் பிறந்தவராவார்.

## பெயர்க் காரணம்
மழைக் காலங்களில் இவ்வூரில் உள்ள ஏரியின் மதகு வழியே நீரானது கரைபுரண்டு ஓடியதால் இப்பெயர் பெற்றது. 

## எல்லை
ஊரின் கிழக்கு மற்றும் மேற்குப் பகுதிகள் பெரிய ஏரிகளைக்கொண்டு காணப்படுகிறது. வடக்கே பாப்பாகுடி என்ற சிற்றூரும் தெற்கே இருக்கண்குடி மற்றும் நென்மேனியை தனது எல்லையாகக் கொண்டுள்ளது.

## மக்கள் தொகை
600 ஆண்களும், 623 பெண்களும், 277 சிறுவர் சிறுமியர்களும் வசித்து வருகின்றனர்.

## இயற்கைவளம் மற்றும் தொழில்
இங்கு விவசாயம் முக்கியத் தொழிலாக உள்ளது. இரு ஏரிகளில் தேங்கும் நீரினால் சுமார் 1700 எக்டர்(ஹெக்டேர்) நிலங்கள் நீர் பாசன வசதி பெறுகின்றன. இங்குள்ள ஏரியில் ஏழு மதகுகளின் மூலம் இவ்விளை நிலங்களுக்கு நீரானது வழிந்தோடி விளைநிலங்களை செழிப்புறச்செய்கிறது. பெரும்பாலான நிலங்களில் நெல் விவசாயம் செய்யப்படுகிறது. தோட்டங்களில் மக்காச்சோளம், கம்பு, கேழ்வரகு, பருப்பு வகைகள் பயிரிடப்படுகின்றன. இங்குள்ள ஊராட்சி ஒன்றிய தொடக்கப்பள்ளி 1961 ஆம் ஆண்டு முதல் செயல்படுகிறது. இங்கு சுமார் 100 மாணவர்கள் பயின்று வருகின்றனர். இங்கு 2012 முதல் உயர்நிலைப்பள்ளி தொடங்கப்பட்டு அதுவும் சிறப்பாக நடந்து வருகிறது. இப்பள்ளியில் சுமார் 90 மாணவர்கள் பயின்று வருகின்றனர். இங்கு வாழும் மக்கள் சாதி மத வேறுபாடின்றி சகோதரத்துவத்துடன் ஒற்றுமையுடன் வாழ்ந்து வருகின்றனர். இங்குள்ள மக்கள் பெரும்பான்மையாக சமையல் தொழிலுக்கும், கட்டிட வேலைக்கும் செல்கின்றனர்.

## கல்வியறிவு
இவ்வூர் மக்களில் பெரும்பாலானோர் படிப்பறிவு பெற்றவர்களாக உள்ளனர். இவ்வூரில் பலர் ஆசிரியக்கல்வி பயின்று, அதில்  சுமார் 10 க்கும் மேற்பட்டவர்கள் அரசு ஆசிரியர்களாகவும் பணிபுரிகின்றனர். தற்போது 5 க்கும் மேற்பட்டோர் பிற அரசு பணியிலும் உள்ளனர்.

## கோயில்கள்
இங்கு பழமை வாய்ந்த கலிங்கடிகாத்த கருப்பசாமி கோவில், விநாயகர் கோவில், மந்தையம்மன் கோவில் மற்றும் காளியம்மன் கோவில் ஊரின் மத்தியில் அமைந்துள்ளது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சியாம்தேவ் ராய் செளதரி

**சியாம்தேவ் ராய் சௌத்ரி** (*Shyamdev Roy Chaudhari*, 22 சூன் 1939 – 26 நவம்பர் 2024) ஒரு இந்திய அரசியல்வாதியும்,  உத்தரப் பிரதேச அரசு முன்னாள் அமைச்சருமான ஆவார். 1989 ஆம் ஆண்டு முதல் 2017 வரையில் வாரணாசி தெற்கு சட்டசபை உறுப்பினர் பதவியில் இருந்து ஏழு முறை பதவியில் இருந்தார். வாரணாசியில் தாதா என்றும் அவர் அழைக்கப்பட்டார்.

## மேற்கோள்கள்

பகுப்பு:1939 பிறப்புகள்
பகுப்பு:2024 இறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
அரசு பொது அலுவலக வளாகம், புதுக்கோட்டை

**அரசுப் பொது அலுவலக வளாகம், புதுக்கோட்டை** என்பது தமிழ்நாடு மாநிலத்திலுள்ள புதுக்கோட்டை நகரின் மையத்தில் அமைந்திருந்த ஒரு வளாகம் ஆகும். மாவட்ட அரசு நிர்வாகத்தின் கண்காணிப்பில் 40 ஆண்டுகளாக புதுக்கோட்டை பொது அலுவலக வளாகம் இருந்து வந்தது. இந்த அலுவலக வளாகத்தில் முக்கிய அரசு அலுவலகங்கள் இயங்கி வந்தன. தற்போது இது ஒருங்கிணைந்த நீதிமன்ற வளாகமாக மாற்றப்பட்டுள்ளது.

## வரலாறு
தொண்டைமான் பரம்பரை மன்னரால் கட்டப்பட்டு மன்னர் நிருவாகத்திற்காகப் பயன்படுத்தி வந்துள்ளார். நாளடைவில் இது அரசு பொது அலுவலகமாக செயல்பட்டு வருகிறது.

## அமைவிடம்
தஞ்சாவூர், மதுரை, பட்டுக்கோட்டை சாலைகள் சந்திக்கும் இடத்தின் தென் மேற்கு திசையில் அமைந்திருக்கும் இந்த பொது வளாகத்தின் வடக்குப்புறத்தில் புதிய பேருந்து நிலையம் செல்லும் சாலையும், அரசு மருத்துவனையும் உள்ளது. இதன் மேற்குப் பக்கம் காவலர் பயிற்சிப் பள்ளி மற்றும் காவலர் குடியிருப்பு உள்ளது. அரசு பொது அலுவலகமாக இயங்கும் இந்த வளாகம் நீதித் துறை, வருவாய்த்துறை கருவூலம், அரசு கிளை அச்சகம், அஞ்சலகம் போன்றவை பொதுமக்களின் செயல்பாடுகளை எளிமைப்படுத்தும் விதமாக ஒருங்கே அமைந்துள்ளது. நான்கு பக்கமும் வழி உள்ளது. எளிதில் துருப்பிடிக்காத இரும்பு ஆணிகளும் எளிதில் உடையாத மண்ணால் ஆன சுட்ட செங்கற்களால் கட்டப்பட்டுள்ளது.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை
அரியானாவில் இந்தியப் பொதுத் தேர்தல், 1996

இந்திய பொது தேர்தல், 1996 - ல் அரியானாவில்  10 இடங்களுக்காக நடைபெற்றது.

## முடிவு

## சான்றுகள்


பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியானாவில் இந்தியப் பொதுத் தேர்தல்கள்
சோழர் காலக் கல்வெட்டுகள்

**சோழர் காலக் கல்வெட்டுகள்** தனித்தன்மை வாய்ந்தவை. கல்வெட்டின் தொடக்கத்தை வைத்தே குறிப்பிட்ட காலத்தை அல்லது குறிப்பிட்ட அரச மரபால் வெட்டப்பட்டது எனக் கூற முடியும். சோழர் காலக் கல்வெட்டுகளில் குறிப்பிடத்தக்கவை மெய்கீர்த்தி என்னும் கல்வெட்டுப் பகுதியாகும். இவை செய்திகளைக் கூறுவதில் ஓர் இலக்கிய வடிவைப் பெற்றுத் திகழ்ந்தன.

## சோழர் மெய்கீர்த்திகள்
மெய்கீர்த்திகள் அரசனுடைய உண்மையான புகழை எடுத்துக் கூறுவதோடு அக்கால வரலாற்றையும் தெளிவாக்குகின்றன. மேலும், அரசர் தேவியருடன் வாழ்க என வாழ்த்தியும், இயற்பெயரோடு சிறப்புப் பெயரையும், ஆட்சியாண்டையும் குறிப்பிடுகின்றன. இராசராச சோழனின் மெய்கீர்த்தி சிறந்த இலக்கிய நடையில் அமைக்கப்பட்டுள்ளது. மெய்கீர்த்தியின் தொடக்கத்தை வைத்தே அது எந்த அரசனுடையது என்பதை அறியலாம்.

## எடுத்துக்காட்டு
உதாரணமாக, கீழ்க்காணும் தொடக்க வரிகள் தொடர்புடைய மன்னனின் பெயரைக் கண்டறிய உதவுகின்றன.

*திருமகள் போல பெருநிலச்செல்வியும் தனக்கேயுரிமை பூண்டமை மணக்கொள* - முதலாம் இராசராசன்

*காந்தளூர்ச்சாலை கலமறுத்தருளிய*, *திருமன்னி வளர இருநில மடந்தையும்*, *பூர்வ தேசமும் கங்கையும் கடாரமும் கொண்ட* - முதலாம் இராசேந்திரன்

## சோழர் கல்வெட்டின் சிறப்புகள்
சோழர் காலக் கல்வெட்டுகளில் கொடைச் செய்தி மட்டுமின்றி கல்வி, மருத்துவம், நீதி முறை, ஊராட்சி முறை போன்ற செய்திகளும் மிகுதியாகக் காணப்படுகின்றன. முதலாம் இராசேந்திரனுடைய 'எண்ணாயிரம்' என்ற இடத்தில் காணப்படும் கல்வெட்டும், செங்கல்பட்டு வட்டம் திருமுக்கூடலில் காணப்படும் கல்வெட்டும் சோழர் காலக் கல்வி முறையை விளக்குவனவாக உள்ளன.

செங்கல்பட்டு வட்டத்தில் உள்ள திருமுக்கூடல் கல்வெட்டு வீரராசேந்திரனுடைய மருத்துவச்சாலை பற்றி குறிப்பிடுகிறது. அதில், மருத்துவச்சாலை "ஆதுரச்சாலை" என்று சுட்டப்படுகிறது. ஊரவையினரைத் தேர்ந்தெடுக்கும் முறை தொண்டை நாட்டு உத்திரமேரூரிலுள்ள ஒரு கல்வெட்டில் காணப்படுகிறது.

முதலாம் இராசராசன் தஞ்சாவூரில் இராசராசேச்சுவரம் என்ற கற்கோவில் கட்டி அதற்கு அளித்த கொடைகள் பற்றி இக்கோவில் கல்வெட்டுகள் பறைசாற்றுகின்றன.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சோழர் காலக் கல்வெட்டுக்கள்
பகுப்பு:பண்டைத் தமிழ்ச் சமூகம்
பகுப்பு:தமிழர் வரலாறு
இரா. கண்ணன்

**இரா. கண்ணன்** (*R. Kannan*)(இறப்பு 02 திசம்பர் 2022) என்பவர் இந்தியா, தமிழ்நாடு, சென்னை மாநிலக் கல்லூரியில் தமிழ்த்துறைப் பேராசிரியராகப் பணியாற்றியவர் ஆவார். இவர் பின்னர் புதுக்கோட்டை மாவட்டம், அறந்தாங்கி, அரசு கலை அறிவியல் கல்லூரி முதல்வராகப் பதவி உயர்வு பெற்று பணியாற்றினார். இவர் சிற்றிலக்கியங்கள் மற்றும் பாட்டியல் நூல்கள் பலவற்றைப் பதிப்பித்துள்ளார்.

## எழுதிய நூல்கள்
# சிற்றிலக்கிய ஆராய்ச்சி. தொகுதி ஒன்று (2002)
# சிற்றிலக்கிய ஆராய்ச்சி. தொகுதி இரண்டு (2002)
# நவநீதப்பாட்டியல் (2002)
# மாறனகப்பொருள் களவியல் (2003)
# பொருத்தவிளக்கம் (2003)
# அணியிலக்கண வரலாறு (2003)
# எழுகூற்றிருக்கை (2003)
# துயிலெடைநிலையும் கண்படைநிலையும் (2003)
# இந்திரகாளியம் (2004)
# பழம்பெரும் பாட்டியல்கள் (2004)
# வெண்பாப்பாட்டியல் (2005)
# வருணகுலாதித்தன் மடல் (2006)
# புலவராற்றுப்படை (2007)

## மேற்கோள்

பகுப்பு:தமிழ் எழுத்தாளர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2022 இறப்புகள்
கார்பன் டெட்ராகுளோரைடு

**கார்பன் டெட்ராகுளோரைடு** *(Carbon tetrachloride)* என்பது ஒரு கரிம சேர்மம். இதன் மூலக்கூறு வாய்ப்பாடு CCl4. இது தீயணைப்பான்களிலும், குளிர்சாதனப் பெட்டிகளிலும் சுத்தம் செய்யப் பயன்படுகிறது. இது ஒரு நிறமற்ற, மணமுள்ள வாயு. இது சாதாரண வெப்பநிலையில் தீப்பற்றாது.
 
## வரலாறு
இச்சேர்மம் பிரெஞ்சு அறிவியல் அறிஞர் ஹென்றி விக்டர் ரெக்னால்ட் என்பவரால் 1839-ல் கண்டறியப்பட்டது. இச்சேர்மம் கீழ்க்கண்ட வினையின் மூலம் உருவாகிறது.குளோரின் மற்றும் குளோரோஃபார்ம் இணைவதால் கார்பன் டெட்ராகுளோரைடு கிடைக்கிறது.
:CH4  +  4 Cl2   →   CCl4  +  4 HCl

## அமைப்பு
இச்சேர்மம் நான்கு குளோரின் மூலக்கூறுகளும், ஒரு கார்பன் அணுவும் கொண்டுள்ளது. இது நாற்பிணைப்பு கொண்டுள்ளது. கார்பன் அணுவுடன், நான்கு குளோரின் மூலக்கூறுகளும் சகப்பிணைப்புக் கொண்டுள்ளது. இது மீத்தேன் மூலக்கூறு போன்ற அமைப்பில் இருப்பதால் இதற்கு "ஹாலோ மீத்தேன் " என்று அழைக்கப்படுகிறது.

## பண்புகள்
இது ஒரு முனைவற்ற மூலக்கூறு, இது முனைவற்ற மூலக்கூறுகளையும், எண்ணெய் பொருள்களையும், கொழுப்பு பொருள்களையும் கரைக்கும். இது குளோரின் மூலக்கூறுகளின் மணத்துடன் இருக்கும்.

## மேற்கோள்கள்

## வெளி இணைப்புகள்
* 
* 
* 
* IARC Monograph: "Carbon Tetrachloride"
* Toxicological profile for carbon tetrachloride
* Environmental health criteria for carbon tetrachloride
* Carbon tetrachloride MSDS at Hazardous Chemical Database
* Substance profile at ntp.niehs.nih.gov
* ChemSub Online: Carbon tetrachloride

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:குளோரைடுகள்
பகுப்பு:குளோரோ ஆல்க்கேன்கள்
பகுப்பு:கரிமகுளோரைடு பூச்சிக்கொல்லிகள்
பகுப்பு:இனிப்பு மணம் கொண்ட இரசாயனங்கள்
பகுப்பு:பெர்குளோரோ கார்பன்கள்
நீர் குச்சி பூச்சிகள்

**நீர் குச்சி பூச்சிகள்** அல்லது **தண்ணீர் தேள்** என்பன **ரன்னேட்ரா** (*Ranatra*) பேரினத்தினைச் சார்ந்த நீர் வாழ் பூச்சிகளாகும். இவை நெபிடே குடும்பத்தைச் சேர்ந்த கொன்றுண்ணி பூச்சிகள் ஆகும். உலகெங்கிலும் உள்ள வெப்பமான மற்றும் மிதவெப்பமான பகுதிகளில் உள்ள நன்னீர் வாழ்விடங்களில் சுமார் 100க்கும் மேற்பட்ட *ரன்னேட்ரா* சிற்றினங்கள் காணப்படுகின்றன. இவற்றில் தென் அமெரிக்காவில் கிட்டத்தட்ட 50 சிற்றினங்களும் ஆசியாவில் (1972 இல் மதிப்பாய்வு செய்யப்பட்டது) சுமார் 30 சிற்றினங்களும் காணப்படுகின்றன. மீதமுள்ள சிற்றினங்கள் பிற இடங்களில் காணப்படுகின்றன. இந்த பழுப்பு நிற பூச்சிகள் முதன்மையாகக் குளங்கள், சதுப்புநிலங்கள் மற்றும் கால்வாய்கள் போன்ற தேங்கி நிற்கும் அல்லது மெதுவாக நகரும் நீரில் காணப்படுகின்றன. ஆனால் ஓடைகளிலும் இவற்றைக் காணலாம். விதிவிலக்காக ஒருசில உப்பு நிறைந்த ஏரிகள் மற்றும் உவர் நீர்நிலைகளிலும் காணப்படுகின்றன.

## விளக்கம்
நீர் குச்சி பூச்சிகளின்  முன்கால்கள் நன்கு வலுவானவை. இவை இரையைப் பற்றிக்கொள்ள உதவுகிறது. இவை பொதுவாக மற்ற பூச்சிகள், தலைப்பிரட்டை மற்றும் சிறிய மீன்களை உண்கின்றன. இவை இவற்றின் உறிஞ்குழல்களால் துளைத்து உமிழ்நீரை உட்செலுத்துகின்றன. நீர் குச்சி பூச்சிகள் உடலின் மேற்பரப்பில் உள்ள கொடுக்கு போன்ற உறுப்பின் உதவியால் தங்கள் இரையின் மீது மயக்கம் அளிக்கும் ஒரு திரவத்தை (உமிழ்நீரை) உட்செலுத்துகின்றன. உமிழ்நீரை உட்செலுத்தி பின்னர் மயக்கம் அடைந்த இரையை  உட்கிரகிப்பதன் மூலம் உண்ணத் தொடங்குகின்றன. இவை, காத்திருந்து வேட்டையாடும் தன்மையுடையன. இவை நீர்த் தாவரங்களுக்கு இடையில் வசிக்கின்றன. தன்னைக் கடந்து செல்லும் இரையை ஆச்சரியப்படுத்தும் வகையில் தங்கள் கால்களை நீட்டிக் கொண்டு தலைகீழாக நிற்கின்றன. இரவு நேரங்களில் மிதவை விலங்குகளைப் பிடிக்க நீரில் நீந்திச் செல்லும். நெபிடே குடும்பத்தில் உள்ள மற்ற உயிரிகளைப் போலவே, இவற்றின் உடலின் பின்பகுதியில் நீண்ட வால் போன்ற வடிகுழாய் அல்லது சுவாச மூச்சுக் குழல் உள்ளது. இதன் வழியாகச் சுவாசிக்கின்றன. 

முதிர்ச்சியடைந்த பூச்சியின் உடல் நீளம் பொதுவாக 2 முதல் 6 செ.மீ. வரை சிற்றினத்தைப் பொறுத்து மாறுபடும். ஒரு சிற்றினத்தில் ஆண் பூச்சியினைவிடப் பெண் பூச்சிகள் பெரியவை. வடிகுழல் பொதுவாக ஒரே அளவில் இருக்கும். ஆனால் உடல் நீளத்தின் பாதிக்குக் குறைவாக உள்ளது. கிழக்காசிய *ர. சினென்சிசு* மற்றும் தென்அமெரிக்க *ர. மேக்னா* ஆகிய இரண்டும் பெரிய அளவிலான சிற்றினங்கள் ஆகும். *ரன்னேட்ரா*விற்கு இறக்கைகள் உள்ளன. எனவே இவை பறக்கக் கூடியவை.

கடுமையான குளிர் காலத்தினைத் தவிர பிற நேரங்களில், முதிர்ச்சியடைந்த பூச்சிகள் சுறுசுறுப்பாக காணப்படும். இவற்றின் முட்டைகள் நீர் மேற்பரப்பிற்குக் கீழே உள்ள தாவரங்களில் இடப்படும். ஆனால் சில இனங்களில் சேற்றில் இடப்படலாம். முட்டைகள் குஞ்சு பொரிக்க பொதுவாக இரண்டு முதல் நான்கு வாரங்கள் வரை ஆகும். குஞ்சுகள் முதிர்ச்சியடைய இரண்டு மாதங்கள் ஆகும். முழுமையாக வளர்ந்து வரும் போது இவை 100 மிமி முதல் 125 மிமி வரை நீளமாக இருக்கும்.

### சிற்றினங்கள்
*ரன்னேட்ரா* பேரினத்தில் சுமார் 120க்கும் மேற்பட்ட சிற்றினங்கள் காணப்படுகின்றன.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பூச்சிகள்
பகுப்பு:நீர்வாழ் உயிரினங்கள்
பணிமுன் பயிற்சி

**பணிமுன் பயிற்சி** என்பது மாணவர்களுக்கு கற்பிப்பதற்காக ஆசிரியர்களை உருவாக்கும் கல்வி நிகழ்ச்சி ஆகும். ஆசிரியர் பயிற்சி மாணவர்கள் பயிலும் துறை ஆகும்.ஆசிரியர் பயிற்சி பயில்வதற்கு முன் ஏதாவது ஒரு பட்டம் பெற்றிருத்தல் (தமிழ்,ஆங்கிலம்,கணிதம்,அறிவியல்,வரலாறு,புவியியல்) கட்டாயமாகும்.
## பள்ளிக்கல்வி அமைப்பு
நமது பள்ளிக்கல்வி முறையில் பலநிலைகள் உள்ளன.ஆசிரியரின் கற்பிக்கும் முறையும் திறனும் ஒவ்வொரு நிலைக்கும் வேறுபடுகின்றன.அந்நிலைக்கு எற்றவாறு ஆசிரியர்கள் உருவாக்கப்படவேண்டும்.இதனை கருத்தில் கொண்டு இந்திய கல்விக் குழு 1882 தொடக்க, உயர்நிலை ஆசிரியர்களுக்கென தனித்தனி ஆசிரியர்  கல்வி  பயிற்சிகள் வழங்க திட்டமிட்டது.இதனால் பின்வரும் ஆசிரியர் கல்விப் படிப்புகள் வழங்கபட்டு வருகின்றன.
* மழலையர் கல்விச் சான்றிதழ்
* ஆசிரியர் கல்வி பட்டயம்
* இளநிலைக் கல்வியியல் பட்டம்
* முதுநிலைக் கல்வியியல் பட்டம்
* ஆய்வியல் நிறைஞர்
* ஆய்வியல் முனைவர்
### மழலையர் கல்விச் சான்றிதழ்
அரசு  ஒப்புதல் பெற்ற நிறுவனங்கள் மேல்நிலைக் கல்வி முடித்தவர்களுக்கு 2 ஆண்டு காலக் கல்வியாக வழ்ங்குகிறது. இவர்கள் கிண்டர்கார்டன் பள்ளிகள்,மாண்டிசோரி முறை பள்ளிகள், சிறார்  பள்ளிகள், அங்கன்வாடி  பள்ளிகள்,  மழலையர் கல்வி மையங்களில் பணிப்புரிய தகுதி வாய்ந்தவர்கள் ஆவர்.
#### ஆசிரியர் கல்விப் பட்டயச் சான்றிதழ்
மாவட்ட ஆசிரியர் கல்விப் பயிற்சி நிறுவனங்கள்,  ஆசிரியர் பயிற்சி நிறுவனங்களில் மேல்நிலைக் கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது.. இவர்கள் 1-5 வகுப்பு வரையிலான தொடக்கப் பள்ளிகளில் பணிப்புரிய தகுதி வாய்ந்தவர்கள் ஆவர்.
##### இளநிலைக் கல்வியியல்
இளங்கலை அல்லது முதுகலை  பட்டம் பெற்ற பின் ஆசிரியர் பணிக்குச் செல்ல வேண்டியவர்கள் இளங்கலை கல்வியியல் பட்டம் பயில்வது கட்டாயம். பல்கலைக்கழகத்திலுள்ள கல்வியியல் துறையில் கல்வி பயிலலாம் இளங்கலை பட்டத்துடன் இக்கல்வி பயின்றவர்கள் பட்டதாரி  ஆசிரியர் எனவும் முதுகலை பட்டத்துடன் இக்கல்வி பயின்றவர்கள் முதுகலை பட்டதாரி  ஆசிரியர் எனப்படுவர்.
###### முதுகலைக் கல்வியியல்
இளநிலைக் கல்வியியல்  பட்டம் பெற்றவர்கள் மட்டுமே இக்கல்வி பெற முடியும்.இவர்கள் ஆசிரியர் பயிற்றுநர்களாக பணிபுரிய தகுதி வாய்ந்தவர்கள் ஆவர்.
###### ஆய்வியல் நிறைஞர் பட்டம்
முதுநிலைக் கல்வியியலில் 55% மதிப்பெண் பெற்றவர்கள் மட்டுமே இக்கல்வி பெற முடியும்.ஆசிரியர் பயிற்றுநர்கள் குறைந்த பட்சம் 2 ஆண்டுகள் தங்கள் ஆராய்ச்சித் திறனை மேம்படுத்திக்கொள்ள இக்கல்வி பயன்படுகிறது.இக்கல்வி பயின்றவர்கள் கல்வியியல் கல்லூரிகளில் பணிபுரிய தகுதி வாய்ந்தவர்கள் ஆவர்.

###### ஆய்வியல் முனைவர்  பட்டம்
ஆய்வியல் நிறைஞர் பட்டத்தில் 55% மதிப்பெண் பெற்றவர்கள் மட்டுமே இக்கல்வி பெற முடியும்.முழு நேரமாகவோ, பகுதி நேரமாகவோ 3 ஆண்டுகள் பயில வேண்டும்.

## மேற்கோள்கள்
 
 .

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆசிரியர் பயிற்சி
அரியானா சட்டமன்றத் தேர்தல், 2000

அரியானாவில் 90 சட்டமன்ற உறுப்பினர்களைத் தேர்வு செய்வதற்காக பெப்ரவரி 22, 2000இல் சட்டமன்றத் தேர்தல் நடைபெற்றது. இதன் முடிவு பெப்ரவரி 25,2000இல் அறிவிக்கப்பட்டது. இந்திய தேசிய லோக் தள்  47 இடங்கள்  கிடைத்தது.
## முடிவுகள்
 25 பிப்ரவரி 2000 முடிவுகளை அறிவித்தனர்

## சான்றுகள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியானாவில் மாநில சட்டப் பேரவைத் தேர்தல்கள்
ஜெனிபர் மன்ஸ்பெரேட்

**ஜெனிபர் மோன்ஸெர்ராத்தே** (Jennifer Monserrate) என்பவர் இந்தியாவின் கோவா மாநிலத்தைச் சேர்ந்த அரசியல்வாதி. கோவா சட்டமன்றத்திற்கு, தலேகாவ் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டவர். 2012, 2019-ஆம் ஆண்டுத் தேர்தல்களில் இந்திய தேசிய காங்கிரஸ் சார்பிலும் 2022-ஆம் ஆண்டுத் தேர்தலில் பாரதிய ஜனதா கட்சியின் சார்பிலும் போட்டியிட்டு வெற்றிபெற்றுத் தற்போதைய தலேகாவ் தொகுதி உறுப்பினராக உள்ளார். 2012 ஆகத்து முதல் பொதுக் கணக்குக் குழுவிலும் புகார்மனுக் குழுவிலும் உறுப்பினராக உள்ளார்.

மருத்துவர். பிரமோத் சாவந்த் தலைமையிலான அரசின் வருவாய் மற்றும் தகவல் தொழில் நுட்பத்துறை அமைச்சராக 2019 யூலையில் பதவியேற்றார். சாவந்த் தலைமையிலான அமைச்சரவையின் ஒரே பெண் அமைச்சரும் இவரேயாவார். 2019 யூலையில் இந்திய தேசிய காங்கிரஸ் கட்சியிலிருந்து பாரதிய ஜனதா கட்சியில் இணைந்த பத்து உறுப்பினர்களுள் இவரும் ஒருவர்.

## தனிப்பட்ட வாழ்க்கை
ஜெனிபர், அரசியல்வாதியும், கோவா சட்டமன்ற உறுப்பினராக மூன்றாம் முறையாக இருப்பவருமான பாபுஷ் மோன்ஸெர்ராத்தே என்று அழைக்கப்படும் அத்தனாசியோ மோன்ஸெர்ராத்தேவின் மனைவி ஆவார். இவ்விருவரும் 2012 முதல், கோவா சட்டமன்றத்தில் உறுப்பினர்களாக இருக்கும் முதல் இணையர்கள் என ஏற்கப்பட்டனர்.

## மேற்கோள்கள்

## வெளியிணைப்புகள்
*கோவா சட்டமன்ற உறுப்பினர்கள் 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பாண்டுரங் புருசோத்தம் சிரோட்கர்

**பாண்டுரங் புருசோத்தம் சிரோட்கர்** (*Pandurang Purushottam Shirodkar*) (12 டிசம்பர் 1916 - 5 செப்டம்பர் 2000) ஒரு விடுதலைப் போராளியும், கோவா சட்டமன்றத்தின் முதல் அவைத் தலைவராகவும் இருந்தவர். இவர் இந்திய மாநிலமான கோவாவில் பிறந்தார். போர்த்துகீசிய இந்தியாவில் சட்டத்தைப் படித்தார். இவர் கோவாவின் விடுதலைக்கானப் போராட்டத்தில் தீவிரமாக பங்குபெற்றார், பல ஆண்டுகள் ஆப்பிரிக்காவிற்கும் போர்ச்சுகல்லுக்கும் நாடு கடத்தப்பட்டார். இந்திய தேசிய காங்கிரசில் உறுப்பினராகவும், மஹாராஷ்ட்ரவதி கோமண்டக் கட்சியில் ஒரு முக்கிய நபராகவும் இருந்தார்.
சிரோட்கர் மராத்தி, கொங்கனி, ஆங்கிலம், போர்த்துகீசிய மொழிகளில் பல புத்தகங்களை எழுதியுள்ளார். பால கங்காதர் திலக்கின் ஸ்ரீமத்பக்பத்வதீதர்ஹசியாவை போர்த்துகீசிய மொழிக்கு மொழிபெயர்த்தார்.

## குறிப்புகள்

## மேலும் காண்க
* கோவாவின் சட்டமன்றம்

## வெளி இணைப்புகள்
* கோவாவின் சட்டமன்றம் ஆன்லைன்

பகுப்பு:1916 பிறப்புகள்
பகுப்பு:2000 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கோவா நபர்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
ராக்கம்மா கையத்தட்டு

**ராக்கம்மா கையத் தட்டு (பாடல்)** (*Rakkamma Kaiya Thattu - Song*) என்பது 1991 ஆம் ஆண்டு இந்தியத் திரைப்படமான தளபதி என்ற திரைப்படத்தில் இடம்பெற்ற தமிழ் மொழிப் பாடலாகும். இந்தப் பாடல் கவிஞர் வாலியால் எழுதப்பட்டது. எஸ். பி. பாலசுப்பிரமணியம், சுவர்ணலதா ஆகியாேரது குரல்களில் இளையராஜா இசையில் உருவாக்கப்பட்டது. 2002 ஆம் ஆண்டு உலகளாவிய பிபிசி உலக சேவை நிறுவனத்தால் நடத்தப்பட்ட ஒரு கருத்துக்கணிப்பில் இந்தப் பாடல் நான்காவது மிகப் பிரபலமான பாடல் என்று பெயர்பெற்றது.

## பாடல் பதிவு
எஸ். பி. பாலசுப்பிரமணியம் மற்றும் சுவர்ணலதா ஆகியாேரது குரல்களில் தளபதி என்ற திரைப்படத்தில் இடம்பெற்றது. இயக்குநர் மணிரத்னம் மற்றும் இளையராஜாவின் கூட்டணியில் கடைசியாக உருவான பாடல் இதுவாகும். இது இவா்களது கூட்டணியில் பம்பாயில் பதிவு செய்யப்பட்ட முதல் பாடலாகும். மணிரத்தினத்தின் வலியுறுத்தலின் பேரில், 'தேவாரம்' என்ற சைவ பக்தி இலக்கியத்தில் இருந்த “குனித்த புருவமும்” எனத் தொடங்கும் பாடல் வரிகள் இப்பாடலின் இடையில் கவிஞர் வாலியால் பயன்படுத்தப்பட்டது.

## மேற்காேள்கள்
 

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்த் திரைப் பாடல்கள்
பகுப்பு:வாலி இயற்றிய திரைப்பாடல்கள்
ரெகாலா நீர்வீழ்ச்சி

**ரெகாலா நீர்வீழ்ச்சி** (*Rehala Falls*) மணாலியிலிருந்து ரோதங் கணவாய் செல்லும் வழியில் 16 கிலோமீட்டர் தொலைவில் அமைந்துள்ளது. ராகல்லா அருவி, ராகலா அருவி ராக்லா அருவி என பல பெயர்களால் இது அழைக்கப்படுகிறது.. மதுக் கிண்ணம் போன்ற வடிவில் அடுக்கடுக்கான அருவி வகை என்று இது வகைப்படுத்தப்படுகிறது. இந்தியாவின் இமாச்சலப் பிரதேசத்தில் லே மனாலி தேசிய நெடுஞ்சாலையில் ஒரு சுற்றுலா இடமாக ரெகாலா நீர்வீழ்ச்சி திகழ்கிறது. 

## காடுகள்
நீர்வீழ்ச்சியானது அடர்ந்த காடுகளால் சூழப்பட்டுள்ளது. இக்காடுகளில்  உயரமான பிர்ச் மற்றும் தேவதாரு மரங்கள் பொதுவாகக் காணப்படுகின்றன. பனி மூடிய இமயமலை சிகரங்களை பிரமாண்டமான  இந்நீர்விழ்ச்சியின் பின்னணியில் காணலாம். 

## பார்ப்பதற்குகந்த காலம்
மார்ச்சு மாதத்திற்கும் நவம்பர் மாதத்திற்கும் இடைப்பட்ட காலத்தில் நீர்வீழ்ச்சியைப் பார்வையிட செல்லலாம் .
 
## எவ்வாறு செல்வது
*மணாலியிலிருந்து 50 கிலோமீட்டர் தொலைவில் உள்ள புண்டர் விமான நிலையம் சென்று அங்கிருந்து ரெகாலா நீர்வீழ்ச்சிக்குச் செல்லலாம். தில்லியிலிருந்து நேரடியாக மணாலிக்கு செல்லும் விமானத்தில் பயணம் செய்தும் நீர்வீழ்ச்சியை அடையலாம். ஏர் இந்தியா நிறுவனம் இப்பாதையில் விமானங்களை இயக்குகிறது. இதர தனியார் நிறுவனங்களும் விமான சேவையை வழங்குகின்றன
*தேசிய நெடுஞ்சாலை 21 மற்றும் தேசிய நெடுஞ்சாலை 1 ஆகிய சாலைப் போக்குவரத்துத் தடங்கள் மனாலியையும் தில்லியையும் இணைக்கின்றன. பேருந்து மற்றும் இதர வாகன்ங்கள் மூலம் மணாலிக்குப் பயணத்தை மேற்கொள்ளலாம். மணாலியிலிருந்து நீர்வீழ்ச்சிக்கு பேருந்துகள் இயக்கப்படுகின்றன. 20 நிமிடப் பயணத்தில் நீர்வீழ்ச்சியை அடைய முடியும் 

## பிற பொழுதுபோக்குகள்
சிறந்த சுற்றுலா இடம் என்பதைத் தாண்டி இவ்விடம் ஒரு சிறந்த மலையேற்றத்திற்குரிய இடமாகவும் திகழ்கிறது . 
 
## பாதுகாப்பு
இன்று வரையில் நீர்வீழ்ச்சிப் பாதையில் எந்தவிதமான அசம்பாவிதங்களும் நிகழ்ந்ததாக அறியப்படவில்லை .

## மேற்கோள்கள்
 

பகுப்பு:இமாச்சலப் பிரதேச அருவிகள்
இபின் அல் ஹய்தம்

**இபின் அல் ஹய்தம்** (*Ibn al-Haytham*) இன்றைய ஈராக்கைச் சேர்ந்த இஸ்லாமிய பொற்காலத்தின் இடைக்கால கணிதவியலாளர், வானியலாளர் மற்றும் இயற்பியலாளர் ஆவார். "நவீன ஒளியியலின் தந்தை" என்று குறிப்பிடப்படுகிறார். இவர் குறிப்பாக ஒளியியல் மற்றும் காட்சி உணர்வின் கொள்கைகளுக்கு குறிப்பிடத்தக்க பங்களிப்பைச் செய்தார். அவரது மிகவும் செல்வாக்கு மிக்க படைப்பு கிதாப் அல்-மனாயிர் ( புக் ஆஃப் ஆப்டிக்ஸ்"), 1011-1021 இல் அரபு மொழியில் எழுதப்பட்டது. இது இலத்தீன் பதிப்பிலும் உள்ளது. ஐசாக் நியூட்டன், யோகான்னசு கெப்லர், கிறித்தியான் ஐகன்சு மற்றும் கலீலியோ கலிலி ஆகியோரால் அறிவியல் புரட்சியின் போது அல்ஹசனின் படைப்புகள் அடிக்கடி மேற்கோள் காட்டப்பட்டன.

பார்வைக் கோட்பாட்டை முதன்முதலில் சரியாக விளக்கிய இவர்,  பார்வை மூளையில் நிகழ்கிறது என்று வாதிட்டார். இது அகநிலை மற்றும் தனிப்பட்ட அனுபவத்தால் பாதிக்கப்படும் அவதானிப்புகளை சுட்டிக்காட்டுகிறது. பின்னாளில் பெர்மாவின் கொள்கையாக மாறிய ஒளிவிலகலுக்கு குறைந்த நேரம் என்ற கொள்கையையும் கூறினார். கருதுகோள்களின் நம்பகத்தன்மையான நடைமுறைகள் அல்லது கணித சான்றுகளின் அடிப்படையில் ஒரு கருதுகோள் நிரூபணம் செய்யப்பட வேண்டும் என்ற கருத்தை முன்வைத்தார். எனவே மறுமலர்ச்சி விஞ்ஞானிகளுக்கு ஐந்து நூற்றாண்டுகளுக்கு முன்னர் அறிவியல் அறிவு வழி முறைகளைப் புரிந்து கொண்டார். ஒரு பொருளின் மீது ஒரு கணம் ஒளிபட்டு கண்ணை நோக்கித் திரும்பும்போது, அப்பாெருள் நம் பார்வைக்குப் புலப்படுகிறது என்பதை முதலில் விளக்கினார். இதன் காரணமாக, இவர் சில நேரங்களில் உலகின் "முதல் உண்மையான விஞ்ஞானி" என்று விவரிக்கப்படுகிறார். இவர் மெய்யியல், இறையியல் மற்றும் மருத்துவம் ஆகியவற்றில் எழுதும் ஒரு பல்துறை வல்லுநராகவும் இருந்தார்.  

## குறிப்புகள்

பகுப்பு:அறிவியலின் மெய்யியலாளர்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
கொங்குநாடு மக்கள் தேசிய கட்சி

**கொங்குநாடு மக்கள் தேசிய  கட்சி**  (Kongunadu Makkal Desia Katchi) இந்தியநாட்டின் தமிழகத்தில் இயங்கும் ஓர் அரசியல் கட்சியாகும். கட்சியின் வாக்குத் தளம் முக்கியமாக தமிழ்நாட்டின் கொங்குநாடு பகுதியில் குவிந்துள்ளது. இது கொங்குநாடு முன்னேற்ற கழகத்தில் இருந்து (கே.எம்.கே) பிளவுபட்டஒரு கட்சியாகும்.

## வரலாறு
21 மார்ச் 2013 அன்று ஈஸ்வரன் கொங்குநாடு முன்னேற்ற கழகத்தில் இருந்து பிரிந்து கொங்குநாடு மக்கள் தேசிய கட்சி என்ற பெயரில் புதிய கட்சியை துவக்கினார்.  

## மேற்கோள்கள்

பகுப்பு:2009இல் நிறுவப்பட்ட அரசியல் கட்சிகள்
பகுப்பு:தமிழக அரசியல் கட்சிகள்
வி. பாலகிருஷ்ணன் (எழுத்தாளர்)

வி.பாலகிருஷ்ணன்  என்பவர்13 பிப்ரவரி 1932ல்  பாலாவுக்கு அருகில் காட்டப்பட்டுர் பிறந்தார்.இவர் ஒரு.மலையாள,எழுத்தாளர். சமஸ்கிருதம் மற்றும் ஆங்கில மொழிகளூக்கு இடையில் மொழிபெயர்ப்பாளராக விளங்கினார். வி.பாலகிருஷ்ணன் ( பி.ஏ.). அவர்இந்திய சுதந்திர இயக்கத்தில் பங்கு பெற்றார், இதன் விளைவாக அவர் கல்லூரியில் இருந்து வெளியேற்றப்பட்டார்.

## Biography
Together they translated most of the Sanskrit Vedic works; including the Vedas, Puranas, Aranyakas, Upanishads, Dharsanas, Mahabharata, Valmiki Ramayana, Devi and Bhagavata Purana to Malayalam. He has 11,394 printed pages (D1/8 size) in 67 books in the genre of children's literature alone. *Amir Hamsa* ('അമീര്‍ ഹംസ'), a book for children, has 1148 pages with 500 illustrations. Together, he and his wife authored sixteen books related to Islam, including an Encyclopedia on the religion, as well as publications related to Hinduism and Christianity. In total, they have eleven publications in the English language.

## மேற்கோள்கள்

பகுப்பு:1932 பிறப்புகள்
பகுப்பு:2004 இறப்புகள்
பகுப்பு:இந்திய ஆங்கில எழுத்தாளர்கள்
பகுப்பு:மலையாள மக்கள்
பகுப்பு:கேரள எழுத்தாளர்கள்
நன்னீர் முத்துக்கள்

**நன்னீர் முத்துக்கள்** (*Freshwater pearl*), நன்னீிரில் வாழக் கூடிய முத்துச்சிப்பிகளில் இருந்து உருவாக்கப்படுகிறது. இம்முத்துக்களானது, ஜப்பான் மற்றும் அமெரிக்க ஐக்கிய நாடுகளில் குறைந்த அளவிலும், சீனாவில் அதிகமாகவும் உற்பத்தி செய்யப்படுகிறது. 
பளபளப்பான நன்னீர் முத்துக்களின் தரமானது சிப்பியைப் பொறுத்து அமைகிறது. மேலும், முத்துக்களின் ஒளிரும் தன்மை, வடிவம், மேற்பரப்பு, வண்ணம், ஆகியவற்றின் அடிப்படையில் 'அ'  வரிசைமுறையின் மூலம் மதிப்பு அளிக்கப்பட்டு தரப்படுத்தப்படுகிறது.

## தொழில் நுட்பம்
ஓலார்ட்டிக் நன்னீர் முத்து சிப்பிகள், (Holarctic freshwater pearl musse) முத்து நகை உற்பத்தியில் முக்கியப் பங்கு வகிக்கின்றன. இதற்கு ஸ்காட்லாந்து ஒரு முக்கிய ஆதாரமாக இருந்தது; இந்த இனங்கள் இப்போது பெரும்பாலான பகுதிகளில் அருகி வருகின்றன. ஜப்பானிய நன்னீர் முத்து உற்பத்தி  துறையானது நீடித்திருக்கவில்லை என்றாலும், முத்துக்களைப் பயிரிட்ட முதல் நாடு என்ற சிறப்பினைப் பெற்றது. ஆசியாவுக்கு வெளியே உள்ள ஒரே நன்னீர் முத்துப் பண்ணை என்பதால், டென்னிசியில் உள்ள முத்துப் பண்ணை, சிறப்பு வரலாற்று மதிப்பைக் கொண்டிருக்கிறது. இந்த முத்து பண்ணையை நிறுவியவர் ஜான் லாடெண்டிஸ்ஸிசி, அப்பண்ணையானது  சுற்றுலா பயணிகளைத் தொடர்ந்து ஈர்த்து வருகிறது. இன்றைய தினம் சீனா தான் நன்னீா முத்து உற்பத்தியில் வணிகரீதியாக 1500 டன் (2005) அளவிற்கு   கலப்பின ரகங்களைப் பயன்படுத்தி முத்து உற்பத்தி செய்து வருகிறது.

## ஒட்டிடுதல்
ஒட்டிடுதல் முறையானது தகுந்த சிப்பியை தேர்ந்தெடுத்து, அச் சிப்பியின் மெந்தோல் பகுதியிலிருந்து சிறு துண்டு திசு வெட்டியெடுக்கப்படுகிறது. இத்திசுவானது பின்னர் மூன்று மில்லி மீட்டர் சதுரங்களாக வெட்டப்படுகிறது. இந்த சதுரங்கள் அறுவை சிகிச்சையை நிகழ்த்தும் தொழில்நுட்ப நிபுணருக்கு வழங்கப்படுகின்றன. அவர்கள் இத்திசுவை சிப்பிக்குள் சொருகுகின்றனர். அத்திசுப்பகுதியில் இருந்து அழகான முத்து உருவாகுகின்றது.

## செயல்முறை
நன்னீர் முத்து அறுவடை செய்யப்படும் போது சிப்பியோடவே வாங்கப்படுகின்றன. அறுவடைக்குப் பிறகு, முத்துக்கள் முதல்-நிலை தொழிற்சாலைக்கு வழங்கப்படுகின்றன, இங்கு முத்துக்கள் சுத்தம் செய்து, அளவு மற்றும் வடிவவாாியாக பிாித்தெடுக்கப்படுகிறது. இந்த செயல்முறை முடிந்தபின், முத்துக்கள் ஒரு சூடான மற்றும் குளிர் இரசாயன திரவத்தின் மூலம் வெளுக்கப்படுகிறது. அதன் பின்பு சாயமேற்றப்படாத நல்முத்து பெறப்படுகிறது. இம்முத்து வடிவத்தை சாி செய்த பின்பு மக்காசோள மாவு மற்றும் மெழுகு கொண்டு மெருகேற்றப்படுகிறது. 
## மேற்கோள்கள்

பகுப்பு:கடல்வாழ் உயிரினங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:முத்துக்கள்
நகர் நுண்ணோக்கி

**நகர் நுண்ணோக்கி** அல்லது **நகரும் நுணுக்குக்காட்டி** என்பது 0.01 மிமீ நீளத்தை அளவிடும் ஒரு கருவியாகும். நகர் நுண்ணோக்கியின் நோக்கம் அதிக துல்லியம் கொண்ட குறிப்பேடுகள் குறிக்க பயன்படுத்தப்படுகிறது. திரவங்களின் ஒளிவிலகல் எண்ணை அளவிடுவதற்கு பயன்படுத்தப்படுகிறது. ஒரு நுண் குழாயின் விட்டத்தை அளவிட பயன்படுத்தப்படுகிறது. இந்த இயந்திர கருவி தற்போது பெரும்பாலும் மின்னணுவியல் மற்றும் ஒளியியல் துறையில் அளவிடும் கருவிகளாக பயன்படுத்தப்படுகிறது. இவை மிக அதிக துல்லியமான அளவீடுகளை அளக்க பயன்பட்டாலும், இதன் விலை மலிவானாதாகவும் உள்ளது.

இந்நுணுக்குக்காட்டி கிடையாகவும் நிலைக்குத்தாகவும் அசையக்கூடியது.

## மேற்கோள்கள்

பகுப்பு:இயற்பியல்
கௌரி பர்வதம்

**கௌரி பர்வதம்** அல்லது **கோரி பர்வதம்** என்பது இந்தியாவின் உத்தராகண்ட் மாநிலத்தில் அமைந்துள்ள ஒரு மலை ஆகும். இம்மலையிலுள்ள சிகரத்தின் உயரம் 6,708 மீட்டர் (22,008 அடி) ஆகும். இருபதாயிரம் அடிகளுக்கும் மேல் உயர்ந்திருந்ததால் இருபதாம் நூற்றாண்டில் மலையேற்றக் குழுவினரிடையே இது ஒரு புகழ்பெற்ற இடமாக இருந்தது. *ஹாத்தி பர்பத்*, *நீலகிரி பர்பத்* மற்றும் *காமட் மலைத் தொடர்கள்* போன்றவை  பூக்கள் பள்ளத்தாக்கில் கௌரி பர்வதத்துடன் உயர்ந்திருக்கும் மற்ற மலைகள் ஆகும்.

## முதல் மலை ஏற்றம்
கௌரி பர்வத சிகரத்தில் முதல் மலை ஏற்றம் 1939 ஆகஸ்ட் 18 ஆம் நாள் ஆன்ட்ரே ரோச், ஃபிரிட்ஸ் ஸ்டொய்ரி மற்றும் டேவிட் ஸோக் மற்றும் சில ஷெர்ப்பாக்களால் நிகழ்த்தப்பட்டது.

## சான்றுகள்

பகுப்பு:உத்தராகண்டத்திலுள்ள மலைகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மௌண்ட் அபு வனவிலங்கு சரணாலயம்

**அபு மலை வனவிலங்கு சரணாலயம்** (*Mount Abu Wildlife Sanctuary*) இந்தியாவின் பழமையான மலைத்தொடர்களில் ஒன்றான ஆரவல்லி மலைத்தொடரில் அமைந்துள்ளது. 1980 ஆம் ஆண்டு இது ஒரு வனவிலங்கு சரணாலயமாக அறிவிக்கப்பட்டது.  2020 ஆம் ஆண்டு நவம்பர் மாதம் 11 ஆம் தேதியன்று சரணாலயத்தைச் சுற்றியுள்ள சுற்றுச்சூழல் உணர்திறன் மண்டலம் என அறிவிக்கப்பட்டது.

## நிலவியல்
அபு மலை வனவிலங்கு சரணாலயம் சுமார் 19 கிலோமீட்டர் அளவுக்கு நீளமும் 6 கிலோமீட்டர் அகலமும் கொண்ட ஒரு பீடபூமியாக பரவியுள்ளது. இராசத்தானின் உயரமான சிகரமாகக் கருதப்படும் குரு சிகரத்தில் இது 300 முதல் 1,722 மீட்டர் (984 முதல் 5,650 அடி) வரை உயரமாக இருக்கும்.பாறைகள் அக்னிப் பாறை வகையாக உள்ளன. காற்று மற்றும் நீரின் வானிலை விளைவு காரணமாக, பெரிய துவாரங்கள் அவற்றில் பொதுவாக காணப்படுகின்றன.

## தாவரங்கள்
மலையடிவாரத்தில் உள்ள துணை வெப்பமண்டல முள் காடுகள் தொடங்கி நீர்நிலைகள் மற்றும் உயரமான பள்ளத்தாக்குகளில் துணை வெப்பமண்டல பசுமைமாறா காடுகள் வரை மலர் உயிரியல் பன்முகத்தன்மையில் மிகவும் வளமாக உள்ளது. சுமார் 112 தாவர குடும்பங்கள் 449 பேரினங்களாகவும் 820 இனங்களாகவும் இங்கு பரவியுள்ளன. இவற்றில், 663 இனங்கள் இருவித்திலை தாவரங்களாகவும் 157 இனங்கள் ஒரு வித்திலைத் தாவரங்களாகவும் உள்ளன.  மேலும் இந்த சரணாலயத்தில் சுமார் 81 வகையான மரங்கள், 89 வகையான புதர்கள், 28 வகையான கொடிகள் ள் மற்றும் மருத்துவ முக்கியத்துவம் வாய்ந்த 17 வகையான கிழங்கு தாவரங்கள் கண்டறியப்பட்டுள்ளன.இவை தவிர அரிய மற்றும் அழிந்துவரும் இன தாவரங்கள் சிலவும் இங்கு நிறைந்துள்ளன.

அபு மலை வனவிலங்கு சரணாலயம் காதியர்-கிர் உலர் இலையுதிர் காடுகள் சுற்றுச்சூழலில் உள்ளது.
இராசத்தானில் உள்ள அபு மலையில் மட்டுமே பலவிதமான மந்தாரை வகைகளை பார்க்க முடியும். இந்த இடத்தில் பிரையோபைட்டுகள் மற்றும் பாசிகள் நிறைந்துள்ளன. மூன்று வகையான காட்டு ரோசாக்கள் மற்றும் 16 வகையான பெரணிகள் காணப்படுகின்ற்றன. அவற்றில் சில மிகவும் அரிதானவை. சரணாலயத்தின் தென்மேற்கு பகுதியில் மூங்கில் காடுகள் நிறைந்துள்ளன.

## விலங்கினங்கள்
அபு மலை வனவிலங்கு சரணாலயத்தில் இந்திய சிறுத்தை, சோம்பல் கரடி, சாம்பார் மான், காட்டுப்பன்றி மற்றும் சிங்காரா போன்ற விலங்கினங்கள் வாழ்கின்றன.காட்டுப்பூனை, சிறு இந்தியப் புனுகுப்பூனை, இந்திய ஓநாய், வரிக் கழுதைப்புலி, பொன்னிறக் குள்ளநரி, வங்காள நரி, நெடுவாற் குரங்கு, இந்திய எறும்புண்ணி, இந்திய சாம்பல்நிற கீரி, இந்திய குழிமுயல், இந்திய கொண்டை முள்ளம்பன்றி, இந்திய வெளிர் முள்ளெலி போன்ற விலங்குகளும் இங்கு வாழ்கின்றன. ஆசியச் சிங்கம் கடைசியாக 1872 ஆம் ஆண்டிலும் வங்காளப் புலி 1970 ஆம் ஆண்டிலும் காணப்பட்டுள்ளன.

சாம்பல் காட்டுக் கோழி உட்பட 250 எண்ணிக்கைக்கும் மேற்பட்ட வகையான பறவைகள் இங்கு பதிவு செய்யப்பட்டுள்ளன.அரிதான பச்சை நிற தினைக்குருவி இங்கு பொதுவாகக் காணப்படுகிறது.

## மேற்கோள்கள்

பகுப்பு:இராஜஸ்தான்
பகுப்பு:விலங்குகள் காப்பகங்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:விலங்குகள் காப்பகங்கள்
பகுப்பு:இராசத்தானிலுள்ள காட்டுயிர் காப்பகங்கள்
இமாச்சலப் பிரதேச சட்டமன்றத் தேர்தல், 2003

2003ஆம் ஆண்டில் இமாச்சலப் பிரதேச சட்டமன்றத் தொகுதிகளுக்குத் தேர்தல் நடைபெற்றன.

## முடிவுகள்

ஆதாரம்:இந்தியத் தேர்தல் ஆணையம்

## சான்றுகள்


## வெளி இணைப்புகள்
# Chief Electoral Officer, Himachal Pradesh

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:2003 தேர்தல்கள்
பகுப்பு:இமாச்சலப் பிரதேச சட்டமன்றம்
பகுப்பு:இமாச்சலப் பிரதேச சட்டமன்றத் தேர்தல்கள்
பேருந்து நிலையம்

thumb|ஜெர்மனி
வலது|thumb| பின்லாந்து
வலது|thumb|பிரான்ஸ்
**பேருந்து நிலையம் ** (Bus station) என்பது நகரம் அல்லது உள்நகர மற்றும் சிற்றூர்களுக்கு பேருந்துகள் பயணிகளை ஏற்றிச்செல்லவும் இறக்கி விடவும் அமைந்துள்ள இடமாகும். மேலும், பேருந்து நிலையம் என்பது பேருந்து நிறுத்தத்தைவிட பெரியதாகும். ஒரு பேருந்து நிறுத்தம் என்பது சாலையோரத்தில் பயணிகளை ஏற்றி இறக்குவதற்காக அமைந்துள்ள குறிப்பிட்ட இடங்களாகும். ஒவ்வொரு பேருந்தும் ஒரு குறிப்பிட்ட பேருந்து நிலையத்தை நோக்கிச் செல்லும். பேருந்து நிலையத்திலிருந்து பல்வேறு இடங்களுக்கு பேருந்து தொடா்ந்து சென்று கொண்டே இருக்கும். பேருந்து நிலையங்களில் குறியீடுகள், பலகைகளில் விவரங்கள் பாா்த்து பயணிகள் தங்களுக்குத் தேவையான செய்திகளை அறிந்து கொள்வா்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பயணம்
பகுப்பு:போக்குவரத்து
கல்லை ஆ.துரை

**கல்லை ஆ. துரை** (பிறப்பு: ஆகத்து 15, 1942) தமிழக எழுத்தாளர் ஆவார்.

## வாழ்க்கைக் குறிப்பு
ஆகத்து மாதம் பதினைந்தாம் நாள் 1942 ஆம் ஆண்டு பிறந்தார். ஆதிமூலம் - இராசம்மாள் ஆகியோர் இவருடைய பெற்றோர் ஆவர்.

### பணி
சென்னையிலுள்ள கெல்லட் மேல்நிலைப் பள்ளியில் 32 ஆண்டுகள் தமிழாசிரியராகப் பணி செய்து ஓய்வு பெற்றவர்.

## படைப்புகள்
*ஞான வாசல்
*நாதமெனும் கோவிலிலே
*சிறுவர் மலர்கள்
*அந்த வனத்தில் ஒரு நந்தவனம்
*மலரினும் மெல்லியது
*நீ ஒரு பௌர்ணமி
*இதய நிலவு 

## சிறப்பு
***கவிதைக் கோமகன் , கல்லைக் கவிராயர்** ஆகிய பட்டங்கள் பெற்றுள்ளார்.
**மலேசியா , சிங்கப்பூர்* போன்ற நாடுகளுக்கு இலக்கியப் பயணம் மேற்கொண்டவர்.
*மத பேதமின்றி இந்து, இசுலாம், கிறித்துவப் பாடல்களை ஒலி நாடாக்களாக வெளியிட்டுள்ளார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
பகுப்பு:தமிழக எழுத்தாளர்கள்
பகுப்பு:1942 பிறப்புகள்
பகுப்பு:சென்னை மக்கள்